Sviðið Selfossi. Tónleikastaður og samkomusalur í hjarta Selfoss

EUROVISION PARTY
2023-05-13 18:00 - 23:30 (Atlantic/Reykjavik) | Sviðið, 1 Eyrarvegur, Selfoss, 800, Iceland
Stærsta EUROVISION partý landsins á Sviðinu
Danska söngkonan Emmelie de Forest sem sigraði Eurovision árið 2013 með laginu „Only Teardrops“ verður heiðursgestur í heilmiklu Eurovision partýi sem haldið verður á tónleikastaðnum Sviðinu á Selfossi á laugardag.
Eins og landsmenn vita þá fer lokakeppni Eurovision fram í Liverpool og eins og venja er munu landsmenn leita að besta partýinu til að fylgjast með Diljá og hennar fólki flytja okkar framlag. Eigendur Sviðsins ætla heldur betur að hlaða í partý byssurnar á Selfossi en þar hefst partýið með grillveislu í nýja miðbænum strax klukkan 18:00. Grillaðir verða djúsí Euroborgarar fyrir gesti.
Miðaverð er 1.986 kr, sannkallaðar Gleðibanka krónur. Innifalið er júródrykkurinn „Douze points“ og grillaðir borgarar milli 18:00 og 20:00. Þá verður getraunakeppni fyrir gesti með fullt af skemmtilegur vinningum og Happy Hour á barnum meðan keppni stendur.
Eini sigurvegari Eurovision sem Selfoss hefur alið, Einar Bárðarson, Eurovision áhugamaður, verður veislustjóri kvöldsins en eins og áður sagði er heiðursgestur kvöldsins Emmilie De Forest sem söng sig inn í hug og hjörtu Evrópu árið 2013 og mun hún að sjálfsögðu taka lagið á Sviðinu eftir að útsendingunni sjálfri lýkur.
Sjálf keppnin verður á nokkrum risaskjám á tónleikastaðnum Sviðinu þar sem hörðustu Eurovision aðdáendurnir munu sitja en keppnin verður einnig sýnd á Miðbar sem er á næstu hæð fyrir ofan þar sem „má tala” á meðan keppni stendur. Ef Miðbar fyllist þá verður hægt að koma sér fyrir á Risinu kokteil bar. Í framhaldi mun plötusnúðurinn ofurhressi DJ Gassi Kling blasta bestu Eurovision lögunum fram á nótt.
Hvetjum vinahópa og vinnustaði að sameinast og þétta hópinn almennilega fyrir sumarið. Það verður hægt að bóka borð á Sviðinu og hægt að koma yfir daginn og skreyta sitt borð. Flottasta hópaborðið fær flöskuborð á miðnætti. Sviðið er nýr tónleikastaður sem opnaði í haust í nýja miðbænum á Selfossi. Staðurinn er sér hannaður og byggður sem slíkur.

THE NIGHTFLY + BESTU LÖG STEELY DAN
2023-05-12 21:00 - 23:00 | Sviðið, 1 Eyrarvegur, Selfoss, 800, Iceland
Steely Dan var ein áhrifamesta hljómsveit áttunda áratugarins. Tónlistin var einstök og frumleg blanda af djass- og popptónlist sem heillaði tónlistaráhugamenn og ekki síður tónlistarmenn á öllum aldri og hefur gert æ síðan. Donald Fagen og Walter Becker stofnuðu hljómsveitina í byrjun áttunda áratugarins og sendu frá sér frábærar plötur sem skipa sér margar hverjar á stall með bestu plötum áratugarins..
Donald Fagen gaf svo út hina stórkostlegu sólóplötu The Nightfly árið 1982 sem er því orðin fertug og er án nokkurs vafa með betri plötum níunda áratugarins.

Í september s.l. rættist langþráður draumur þeirra íslensku tónlistarmanna sem stigu þá á svið Bæjarbíós og fluttu tónlist Steely Dan fyrir troðfullu húsi. Leikurinn var endurtekinn í nóvember og aftur varð uppselt. Hópurinn ákvað því að stíga næsta skref og flytja The Nightfly í heild sinni ásamt bestu lögum Steely Dan á hinum flunkunýja tónleikastað Sviðinu, Selfossi þann 10. mars næstkomandi.

Tónleikagestir mega búast við að heyra lög eins og Do It Again, Reelin’ In The Years, Rikki Don’t Lose That Number, Kid Charlemagne, Peg, Josie, Babylon Sisters, Hey Nineteen auk allra laganna á The Nightfly.

Reykjavík Tribute Orchestra skipa:
Eiður Arnarsson – bassi
Friðrik Karlsson – gítar
Íris Lind Verudóttir – söngur og bakraddir
Ívar Guðmundsson – trompet
Jóel Pálsson – saxófónn
Jóhann Hjörleifsson – trommur
Karl Olgeirsson – hljómborð og söngur
Pétur Valgarð Pétursson – gítar
Phil Doyle – saxófónn
Stefanía Svavarsdóttir – bakraddir
Þórir Úlfarsson – hljómborð og bakraddir

Moskvít
2023-05-05 21:00 - 23:00 | Sviðið, 1 Eyrarvegur, Selfoss, 800, Iceland
Sunnlenska hljómsveitin Moskvít hefur verið starfandi í 3 ár.
Moskvit hefur gefið út eina plötu árið 2021 sem ber nafnið Human Error. Tónlistin sem Moskvít spilar mætti lýsa sem vestrænum blús, poppi & rocki
Þeir hafa einnig gefið út nokkur lög sem eru hluti af nýrri plötu, má þar nefna Superior design, Perfect litle wonder og það allra nýjasta Change.
Hljómsveitina Moskvít skipa þeir
Sigurjón Óli Arndal- söngur/bassi
Alexander Örn Ingason- trommur
Jón Aron Lundberg- píanó
Paolo Decena- gítar
Guðmundur Helgi Eyjólfsson- gítar

Miðasala á tix.is
18 ára aldurstakmark

Bryndís Ásmunds heiðrar Janis Joplin, Amy Winehouse & Tinu Turner
2023-04-19 22:00 - 23:30 | Sviðið, 1 Eyrarvegur, Selfoss, 800, Iceland
Hin eina og sanna orku og gleðisprengja Bryndís Ásmunds leik og söngkona mun heiðra hennar uppáhalds söngkonur sem eru Tina Turner, Amy Winehouse
og Janis Joplin ásamt frábærri hljómsveit á Sviðinu.
18 ára aldurstakmark

Jón Jónsson og Friðrik Dór
2023-04-15 21:00 - 23:00 | Sviðið, 1 Eyrarvegur, Selfoss, 800, Iceland
Bræðurnir Jón Jónsson og Frikki Dór ætla að koma fram á Sviðinu á Selfossi 15. Apríl. Þeir verða hlaðnir sínu vinsælustu lögum og munu án efa skila okkur frábæru stuðkvöldi eins og þeim er von og vísa. Þetta verður alvöru partý..
Húsið opnar kl 20:30 og tónleikar hefjast klukkan 21:00
18 ára aldurstakmark

Stebbi & Eyfi
2023-04-08 21:00 - 23:30 | Sviðið, 1 Eyrarvegur, Selfoss, 800, Iceland
Vegna fjölda áskorana koma þeir kumpánar, Stebbi og Eyfi aftur á Sviðið. Síðast þegar þeir komu á Sviðið slógu þeir í gegn með ljúfum tónum í bland við skemmtilegar sögur.
18 ára aldurstakmark

Eyþór Ingi og Babies heiðra Þursaflokkinn
2023-04-07 21:00 - 23:00 | Sviðið, 1 Eyrarvegur, Selfoss, 800, Iceland
Í tilefni 40 ára útgáfu plötunnar “Gæti eins verið” með Þursaflokknum, ætla Eyþór Ingi & Babies flokkurinn að halda tónleika föstudaginn langa, 7. apríl á Sviðinu Selfossi. Platan verður þar leikin í heild sinni og hver veit nema önnur vel valin Þursalög fái að fljóta með.

Hinn íslenski Þursaflokkur kom fyrst saman í febrúar 1978 og starfaði óslitið til 1982. Á þeim árum gáfu þeir út 3 breiðskífur, Hinn íslenzki Þursaflokkur (1978), Þursabit (1979), Gæti eins verið (1982) og eina tónleikaplötu, Á hljómleikum (1980). Árið 2008 gáfu þeir svo út plötu með lögum sem ekki höfðu heyrst áður, Ókomin forneskjan, sem og tónleikaplötu, Í höllinni á þorra.

Þursaflokkurinn voru þeir Ásgeir Óskarsson, Egill Ólafsson, Karl Sighvatsson, Tómas Magnús Tómasson, Rúnar Vilbergsson og Þórður Árnason.

Hljómsveitina skipa þeir:
Eyþór Ingi Gunnlaugsson: söngur
Elvar Bragi Kristjónsson: bassi
Ingimundur Guðmundsson: hljómborð
Ísak Örn Guðmundsson: gítar
Skúli Gíslason: slagverk

Tónleikar hefjast klukkan 21:00 en húsið opnar kl 20:30
18 ára aldurstakmark.

Moses Hightower tónleikar
2023-03-25 21:00 - 23:30 | Sviðið, 1 Eyrarvegur, Selfoss, 800, Iceland
Drengirnir iða í skinninu að halda sínu fyrstu tónleika í Árnesþingi, en á dagskránni verður góð blanda efnis af öllum plötum sveitarinnar, lög á borð við Stutt skref, Sjáum hvað setur, Háa c, Stundum, Trúnó og Tíu dropar.
Helstu persónur og leikendur á tónleikum Moses Hightower:
Andri Ólafsson – bassi og söngur
Magnús Trygvason Eliassen – trommur
Magnús Jóhann Ragnarsson – hljómborð og slagverk
Rögnvaldur Borgþórsson – gítar og bakraddir
Steingrímur Karl Teague – hljómborð og söngur
Viðburðurinn hefst kl 21:00
18 ára aldurstakmark

Pálmi Gunnars
2023-02-25 21:00 - 23:00
Laugardagskvöldið 25. febrúar ætlar Pálmi Gunnars, ásamt nokkrum af bestu hljóðfæraleikurum landsins að halda tónleika og flytja öll sín bestu lög.
Ekki þarf að fjölyrða um tónlistarferil Pálma enda fáir íslenskir tónlistarmenn sem eiga jafnlangan og og farsælan feril og hann.
Hver man ekki eftir lögum eins og Þitt fyrsta bros, Vegurinn heim og Hvers vegna varstu ekki kyrr? og allir muna eftir gleðibankanum, fyrsta framlagi Íslendinga í Eurovision, sem Pálmi flutti ásamt Helgu Möller og Eiríki Haukssyni.
Ásamt því að starfa með Mannakornum, Brunaliðinu, Friðryk, Blúskompaníinu og Póker, svo einhverjar hljómsveitir séu nefndar, hefur Pálmi átt glæsilegan sólóferil og unnið hug og hjörtu þjóðarinnar með söngperlum sem hvert mannsbarn þekkir.

Pálmi gerir ekki mikið af því að koma einn fram en stígur nú á stokk og fer yfir glæsilega ferilinn sinn. Óhætt er að segja að hér sé um einstakt tækifæri til að hlýða á Pálma flytja öll sín þekktustu lög í mikilli nánd.

Með Pálma á sviðinu verða engar smá kanónur:
Gulli Briem – Trommur
Þórir Úlfars – Hljómborð
Pétur Valgarð – Gítar

SPENNTIR - Aldamóta hittarar
2023-02-24 21:00 - 23:00 | Sviðið, 1 Eyrarvegur, Selfoss, 800, Iceland
Um og upp úr síðustu aldamótum var Einar Bárðarson fyrirferðarmikill laga- og textahöfundur. Hann samdi mörg af vinsælustu lögum Skítamórals, Á móti sól og Nylon-flokksins. Þá samdi hann vinsæl lög fyrir flytjendur á borð við Stjórnina, Björgvin Halldórsson, Jóhönnu Guðrúnu, Ingó og veðurguðina, Hvanndalsbræður, Garðar Thór Cortes og fleiri. Hann vann söngvakeppni Sjónvarpsins árið 2021 og samdi lagið Áfram Ísland fyrir íslenska landsliðið í fótbolta sem komið hefur út í minnst þremur útgáfum.
Samanlagt hafa Gunnar Ólason og Magni Ásgeirsson hafa sungið flest af vinsælustu lögum Einars og fékk þá til að koma með sér í nokkur vel valinn “gigg” þar sem þeir félagar flytja lögin og segja sögurnar á bak við lögin sem líkast til munu hafa mikið skemmtanagildi. Skemmtanagildið mun þó örugglega rísa hæðst þegar þeir félagar skauta í gegnum vinsælustu lögin sem Einar samdi fyrir Nylon flokkinn.
4.500kr í forsölu og 4.900kr við hurð. Húsið opnar klukkan 20:00.
Miðasala á tix.is
18 ára aldurstakmark.

VALDIMAR
2023-02-18 21:00 - 23:00 | Sviðið, 1 Eyrarvegur, Selfoss, 800, Iceland
Það er okkur á SVIÐINU sönn ánægja að bjóða velkoma til leiks hljómsveitina Valdimar – nú í fyrsta sinn á SVIÐINU og vonandi ekki það síðasta. Það þarf ekki að fara mörgum orðum um VALDIMAR enda er hljómsveitin landsmönnum vel kunnug með einn öflugasta söngvara landsins í framlínunni. VALDIMAR hefur starfað frá árinu 2009, á sér marga aðdáendur og fylgjendur svo ekki sé talað um frábær lög og lagasmíðar.
Það selst fljótt upp á þessa tónleika svo við mælum með því að fólk tryggi sér miða í tíma. Takmarkaður miðafjöldi og aðeins einir tónleikar.
Tónleikarnir hefjast klukkan 21:00. 18 ára aldurstakmark

Bjartmar og Bergrisarnir
2023-02-04 21:00 - 23:00 | Sviðið, 1 Eyrarvegur, Selfoss, 800, Iceland
Hljómsveitin hefur verið á mikilli siglingu og haldið tónleika víða um land
við fádæma góðar undirtektir.
Ný lög frá Bergrisunum hafa hlotið mikilla vinsælda og má þar nefna
t.d. Á ekki eitt einasta orð og Af því bara. Á tónleikunum verður m.a. farið yfir
feril Bjartmars í lögum og ljóðum.
Bergrisana skipa auk Bjartmars.
Júlíus Freyr Guðmundsson bassi
Birgir Rafn Gíslason gítar
Arnar Gíslason trommur
Daði Birgisson hljómborð
Tónleikar hefjast klukkan 21:00.
18 ára aldurstakmark, húsið opnar klukkan 20:00

Jakob Birgis - Skóli lífsins, uppistand
2023-02-03 21:00 - 23:00 | Sviðið, 1 Eyrarvegur, Selfoss, 800, Iceland
Loksins á Sviðinu, Selfossi!
Skóli lífsins er splunkunýtt og ferskt uppistand Jakobs Birgissonar. Sýningin hefur hlotið góðar viðtökur og alltaf er fullt út úr dyrum.
„Annað eins talent hef ég ekki séð áður.” — Ari Eldjárn, uppistandari.
„Klikkað fyndið. Mæli dúndurmikið með.” —
Þórdís Gísladóttir, rithöfundur og skáld.
„Soldið mikið frábært uppistand.” — Hugleikur Dagsson, uppistandari og skopmyndateiknari.
Jakob kom sem stormsveipur á sjónarsviðið haustið 2018, þá aðeins tvítugur. Síðan þá hefur hann haldið fjölda sýninga og skemmt fólki um land allt.

KIKI Drag Queens
2023-01-21 21:30 - 23:00 | Sviðið, 1 Eyrarvegur, Selfoss, 800, Iceland
Á Sviðið kemur hin frábæra Húsdragdrottning Kiki, Faye Knús ásamt sínu fagra fylgdarliði en það eru drottningarnar Agatha P, Úlla la Delish og Lóla Von Heart. Þessum viðburði viljið þið ekki missa af. 2500kr kostar inn en möguleiki er að kaupa í forsölu á 2000kr á Miðbarnum og fylgir með vinsælasti drykkur Kiki: „Pussyjuice“.

Jónas Sig & Band - Þrettándatónleikar
2023-01-06 22:00 - 23:59 | Sviðið, 1 Eyrarvegur, Selfoss, 800, Iceland
Jónas Sig og band ásamt Rósu Guðrúnu Sveinsdóttur, Sax og raddir og Snorra Sigurðarsyni á trompet halda tónleika á þrettándanum á Sviðinu Selfossi.
Húsið opnar klukkan 21:00
18 ára aldurstakmark

STEBBI OG EYFI Á SVIÐINU í fyrsta sinn !
2022-12-23 22:00
Stefán Hilmarsson og Eyjólf Kristjánsson þarf ekki að kynna sérstaklega fyrir Selfyssingum og Sunnlendingum því þeir hafa sungið fyrir þjóðina í áratugi – bæði saman og í sitthvoru lagi.
Nú ætla þeir að þreyta frumraun sína á SVIÐINU og það á þorláksmessukvöld eftir að verslanir loka.
Það er því tilvalið að kúpla sig niður eftir jólastressið og drekka í sig jólaandann með þeim félögum sem flytja munu sín frægustu lög í bland við grín, glens, sögur af lögunum í bland við skemmtilegar bransasögur
Takmarkað miðaframboð verður á þessa stórtónleika því ekki verður um hefðbundina bíóuppstillingu að ræða í salnum heldur verður honum skipt upp í 4 manna borð en það ætti að auka á ánægju og upplifun gesta.
Sérstakir QR kóðar verða á hverju borði þar sem hægt er að panta drykki og greiða – drykki sem koma svo á borðin að vörmu spori

Miðaverð er kr. 4.900
Tónleikarnir hefjast klukkan 22:00.

Kvöldvaka með Magna, Hreim & Gunna Óla
2022-12-16 21:00 - 23:30
Lögin og sögurnar.
Strákarnir spila sín vinsælustu lög ásamt því að fara fyrir sögurnar á bak við lögin og rifja upp gamla tíma í leiðinni.

Jól og Næs
2022-12-15 21:00 - 23:30
Jónas Sig, Ragga Gísla, Hildur Vala, Jón Ólafs og Ingibjörg Turchi flytja uppáhalds jólalögin sín á Sviðinu Selfossi.
Þessi fjölbreytti hópur frábærra listamanna ætlar að skemmta áhorfendum á jólatónleikum í Salnum með uppáhalds jólalögunum sem koma úr ólíklegustu áttum. Eins heyrum við falleg lög úr smiðju listafólksins sem hefur svo sannarlega komið víða við á tónlistarferlinum.

Jóli Hólm
2022-12-10 19:30 - 21:30
Skemmtikrafturinn og eftirherman Sóli Hólm hefur síðustu ár lagt sitt af mörkum til að létta lund landsmanna með eftirhermum, gríni og söng. Þúsundir manns hafa sótt uppistandssýningar hans og færri komist að en vilja. Nú ætlar Sóli að fylla hjörtu landsmanna af birtu og gleði á aðventunni með splunkunýrri jólasýningu: Jóli Hólm! Sóli er mikill aðventudrengur og því fáir betur til þess fallnir að koma fólki í jólaskap. Að þessu sinni verður Sóli ekki einn á sviðinu. Honum til halds og traust verður píanósnillingurinn Halldór Smárason en hann hefur verið kallaður undrabarnið frá Ísafirði af málsmetandi mönnum innan tónlistarsenunnar á Íslandi

Jólahjól Stuðlabandsins
2022-12-09 21:00 - 23:00 | Sviðið, 1 Eyrarvegur, Selfoss, 800, Iceland
Við höfum bætt við þriðja jólahjóli Stuðlabandsins.
Jólahjólið hefur heldur betur slegið í gegn og Stuðlabandið, ein vinsælasta stuðhljómsveit landsins síðustu ár boðar mikinn fögnuð á Sviðinu og bætir við þriðja jólahjólinu. Um er að ræða sannkallað JÓLAPARTÝ á Sviðinu, glænýjum og sérlega vönduðum nýjum tónleikastað í miðbæ Selfoss. Jólapeysur, jóla-lukkuhjólið, ölkrúsir, búktal, jólasögur og jólalögin sem við elskum öll.

Jólaball Papana & Á móti sól
2022-12-03 23:00 - 2022-12-04 23:00
Meðlimir Á móti sól og Papa eru á leiðinni austur fyrir fjall með sameiginlegt jólaball á hinum nýja og glæsilega stað Sviðið á Selfossi. Um báðar hljómsveitirnar og sviðið blása ferskir vindar sem byggðir eru á langri sögu hvað varðar hús og bönd

Jólahjól Stuðlabandsins
2022-12-02 21:00 - 23:30, 2022-11-25 21:00 - 23:30
Jólahjólið þeytist af stað og Stuðlabandið, ein vinsælasta stuðhljómsveit landsins síðustu ár, boðar mikinn fögnuð á Sviðinu.
Um er að ræða sannkallað JÓLAPARTÝ á Sviðinu, glænýjum og sérlega vönduðum nýjum tónleikastað í miðbæ Selfoss. Jólapeysur, jóla-lukkuhjólið, ölkrúsir, búktal, jólasögur og jólalögin sem við elskum öll.

Tvíhöfði
2022-11-10 21:00 - 23:00
UPPSELT!
Þeir félagar Sigurjón Kjartansson og Jón Gnarr ætla að bjóða uppá skemmtun á heimsmælikvarða eins og þeim er von og vísa á Sviðinu fimmtudaginn 10.nóvember kl. 21.
Eins og gefur að skilja þá vill enginn Sunnlendingur missa af þessum stærsta viðburði 21.aldarinnar svo nú skal hafa hraðar hendur og festa sér miða á tix.is – sjáumst á Sviðinu.

Stuðmenn ásamt Helga Björns
2022-10-29 21:00 - 23:30
ATH: UPPSELT!
SVIÐIÐ kynnir: Hina ódauðlegu, einu og sõnnu STUÐMENN á stórtónleikum opnunarkvöldið laugardaginn 29.október 2022
Sérstakur gestasöngvari: Helgi Bjõrnsson
Stuðmenn er íslensk rokkhljómsveit stofnuð árið 1970 í Menntaskólanum við Hamrahlíð. Fyrsta smáskífa sveitarinnar, Honey, will you marry me?, kom þó ekki út fyrr en árið 1974. Upprunalegir meðlimir hljómsveitarinnar voru Jakob Frímann Magnússon, Valgeir Guðjónsson, Gylfi Kristinsson og Ragnar Danielsen. Stuðmenn tóku upp Sumar á Sýrlandi sem kom út sumarið 1975 og sló rækilega í gegn.
